
Απλήρωτες από το καλοκαίρι εξακολουθούν να παραμένουν 
οι εργάτριες της Σεξ Φορμ ενώ πληθαίνουν τα 
δημοσιεύματα στις εφημερίδες που ενισχύουν την επιλογή 
του ιδιοκτήτη Παπαδόπουλου να κλείσει το εργοστάσιο. Η 
απόφαση της εκδίκασης των ασφαλιστικών μέτρων που έχει 
πραγματοποιηθεί εδώ και ενάμιση μήνα, καθυστερεί να 
εκδοθεί και δοκιμάζει για άλλη μια φορά την υπομονή των 
εργατριών. 

Η υπομονή απέναντι στις υποσχέσεις του υπουργείου 
απασχόλησης για οικονομικές ενισχύσεις. Η υπομονή 
απέναντι στα αφεντικά του εργοστασίου που προκλητικά 
επιβλέπουν είτε οι ίδιοι είτε με τη συμβολή της αστυνομίας 
την ακεραιότητα του εργοστασίου τους ενώ αρνούνται να 
πληρώσουν όχι μόνο τα δεδουλευμένα αλλά και το δώρο των 
Χριστουγέννων (πράγμα που θεωρείται και αυτόφωρο 
αδίκημα). Η υπομονή απέναντι στην παθητικότητα των 
συνδικαλιστών εργατοπατέρων που δεν θέλουν να 
υπερβούν τα όρια της αστικής νομιμότητας και 
εξαργυρώνουν την παρουσία τους έξω από το εργοστάσιο 
περιφέροντας τον αγώνα των εργατριών στα κομματικά 
συλλαλητήρια του "ΠΑΜΕ". Η υπομονή απέναντι στις 
φιλανθρωπικές διαθέσεις των ημερών που εκδηλώνονται 
είτε με μονόστηλα στις εφημερίδες και ρεπορτάζ δυστυχίας 
στα κανάλια είτε με την συμπόνια των τοπικών φορέων. 

Η υπομονή ...έχει και τα όριά της. 

Οι μέρες των γιορτών συνοδεύονται απ' τον ετήσιο 
βραχνά των εμπορούπαλλήλων: το εορταστικό ωράριο. 
Αύο εβδομάδες καθημερινής δουλειάς απ' το πρωί ως το 
βράδυ και την Κυριακή. 

Φέτος, έχουμε και την ψήφιση του νέου νόμου που 
διευρύνει το ωράριο και ισχύει απ' την 1η Σεπτεμβρίου. 
Δουλειά ως τις 20.00 τις καθημερινές κι ως τις 21.00 το 
Σάββατο με παράλληλη μείωση των υπερωριών. 
Θεσμοθέτηση της ασυδοσίας εις βάρος των 
εργαζομένων και κατάργηση του στοιχειώδους οκταώρου 
(έτσι κι αλλιώς οκτώ ώρες δουλειάς είναι ήδη 
πολλές). Το διευρυμένο ωράριο εφαρμόστηκε απ' τις 
αλυσίδες βυροτ γπδγ1<θϊ και τα πολυκαταστήματα που 
άνοιξαν μετά την ψήφισή του. Οι μικρομεσαίοι προς το 
παρόν - για τους δικούς τους φυσικά λόγους - δεν έχουν 
προχωρήσει στην εφαρμογή του. 

Ποια είναι η μόνιμη επωδός των υποστηρικτών της 
διεύρυνσης; Μα, φυσικά, το "δηταίωμα του καταναλωτή 
να ψωνίζει όλη μέρα". Ο καταναλωτής βέβαια, καλό 
είναι να έχει υπ' όψιν πως όποια αλλαγή περνάει στο 
πολυπληθέστερο κομμάτι εργαζομένων του ιδιωτικού 
τομέα (εμποροϋπάλληλοι), μοιραία θα περάσει κι απ' 
αυτόν τον ίδιο. Με άλλα λόγια, όποιος θέλει να ψωνίζει 
ως τις εννιά, ας ετοιμαστεί να σχολάει στις οκτώ. 

Το τι σημαίνει η διεύρυνση του ωραρίου για τους 
εργαζόμενους στα εμπορικά καταστήματα, είναι εύκολο 
να διαπιστωθεί αν προβάλουμε το καθεστώς των γιορτών 
στην κάθε μέρα του χρόνου: διάλυση της ζωής μας. Οι 
ανάγκες κι οι επιθυμίες μας όμως δε χωράνε στα ωράρια 
τους. 



Τις τελευταίες ημέρες η ευρύτερη περιοχή των Εξαρχείων 
θύμιζε ζώνη κατοχής με διμοιρίες ματ και ασφαλίτες να 
έχουν στρατοπεδεύσει στους δρόμους και στις πλατείες.Ο 
κλοιός της αστυνομίας έσφιξε γύρω από στέκια και χώρους 
όπου συχνάζουν άτομα του αντιεξουσιαστικού χώρου ενώ 
προσαγωγές γίνανε και έξω από σπίτια αναρχικών. Η 
επιχείρηση αυτή της αστυνομίας συνοδευόταν από τις 
αγωνιώδεις προσπάθειες υπουργών αλλά και των ΜΜΕ να 
αποπολιτητοποιήσουν τους αναρχικούς. Έτσι από τη μια ο 
υπουργός Βουλγαράκης χαρακτήρισε τους αναρχικούς ως 
"εξτρεμιστές και" εχθρούς του δημοκρατικού πολιτεύματος, 
της τάξης και της ασφάλειας των πολιτών οι οποίοι θα 
αντιμετωπιστούν με όλους τους τρόπους και τα μέσα" ενώ 
από την άλλη τα ΜΜΕ -για άλλη μια φορά- παρουσίασαν τα 
γεγονότα που συνέβησαν τον τελευταίο καιρό ως μια 
"βεντέτα" μεταξύ αναρχικών κι αστυνομίας. Οι ρητορείες 
αυτές είναι γνώριμες:κάθετι που διαταράσσει την 
κοινωνική ομαλότητα, καθετί που δεν συναινεί, καθετί που 
σπάει την απόπειρα κοινωνικής νομιμοποίησης των 
επιθετικών σχεδίων του κράτους και των αφεντικών, 
πρέπει να απομονωθεί, να εγκληματοποιηθεί, να εγκλειστεί 
στα ιδεολογήματα περί της ασφάλειας. Η λεηλασία της 
καθημερινότητας πρέπει να προχωρήσει ανεμπόδιστα για 
τους κυρίαρχους... 

Από εκεί και πέρα, θα παραμείνουμε "εχθροί της τάξης και 
της ασφάλειας του δημοκρατικού πολιτεύματος" που 

παράγει και δικαιώνει τις συνεχείς απολύσεις εργατών, τα 
διαρκή εργατικά ατυχήματα, τον πολλαπλασιασμό των 
αποκλεισμένων, τον ασφυκτικότερο κοινωνικό έλεγχο, την 
επιβάρυνση των συνθηκών ζωής και του περιβάλλοντος, το 
βάθεμα της εκμετάλλευσης και της καταπίεσης. 


και την 

ψευδαίσθηση 

αλληλεγγύης του Θερσίτη στις 
εργάτριες της Σεξ Φορμ 
πραγματοποιήθηκε νχτερινή 
πορεία στις γειτονιές μας, με 
συνθήματα αλληλεγγύης στις 
εργάτριες αλλά και στην 
εξέγερση των γαλλικών γκέτο. 
Γράφτηκαν συνθήματα, 

καταστράφηκαν κάμερες 

παρακολούθησης και 

προκλήθηκαν φθορές στα ευαγή 
καταστήματα των τραπεζών και 
ου ΟΑΕΔ. 

Όσοι αναμασούσαν τα ιδεολογήματα περί ανοιχτής Ευρώπης, 
στάθηκαν αμήχανοι μπροστά στην εξέγερση των γαλλικών 
γκέτο. Το ξέσπασμα των αποκλεισμένων -κυρίως 
μεταναστών- ξεμπρόστιασε και τσάκισε την πολιτική όχι μόνο 
του γαλλικού κράτους σε σχέση με τους "μη προνομιούχους" 
αλλά και ολόκληρη την ευρώπη-φρούριο. 

Τα καθεστωτικά ΜΜΕ, το γαλλικό κράτος, οι διάφοροι 
"ειδικοί", έσπευσαν να χωρέσουν τη βία των εξεγερμένων σε 
γνωστά καλούπια: ισλαμισμός, εγκληματίες, τυφλή 
βία... Όμως οι εξεγερμένοι απλά επέστρεψαν στο γαλλικό 
κράτος, ένα μητρό κομμάτι από τη βία που υφίστανται 
καθημερινά: δολοφονίες από τους μπάτσους, ταπεινώσεις, 
ρατσισμός, ανεργία, αποκλεισμός...Το κράτος με τη σειρά του 
απλά ενδυνάμωσε τις τακτικές που τόσα χρόνια εφαρμόζει: 
καταστολή και έλεγχος, με λίγη σάλτσα "κοινωνικών" 
προγραμμάτων. 

Η εξέγερση στη Γαλλία, άνοιξε ένα διάλογο στο εσωτερικό 
των ευρωπαίων κυρίαρχων. Από τη μία, περίσσεψαν οι φωνές 
που "κατανοούσαν" το ξέσπασμα και το δίκαιο των 
αποκλεισμένων (όχι όμως και τις αντιδράσεις τους). Από την 
άλλη δυνάμωσαν οι γνωστές αντιμεταναστευτικές ρητορείες. 
Οι φαινομενικά αντίθετες οπτικές είχαν μια κοινή 
συνισταμένη: την ανάγκη για πάταξη με όποιον τρόπο του 
"εσωτερικού εχθρού" και την επιστροφή στην κοινωνική 
ομαλότητα. 

Αυτό που βιώνουν οι κάτοικοι των γαλλικών προαστίων, δεν 
απέχει πολύ από αυτό που βιώνουν όλο και μεγαλύτερα 
κοινωνικά κομμάτια ντόπιων και ξένων και στις εδώ γειτονιές. 

Τα ντόπια αφεντικά στήνουν κι εδώ σιγά σιγά, τα ιδιότυπα 
γκέτο της φτώχειας, της πλήξης, της καταστολής και του 
ελέγχου. Η γαλλία ήταν μόνο η αρχή των κοινωνικών 
συγκρούσεων στην Ευρώπη-φρούριο... 

















